
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO, ĮVYKUSIO NUOTOLINIU BŪDU,
P R O T O K O L A S

2021-03-24  Nr. 2/1J-16

Posėdžio pirmininkas – Martinas Eimutis.
Posėdžio sekretorė – Danutė Jurgutienė.

Dalyvauja: rajono savivaldybės tarybos narys Martinas Eimutis, Šakių jaunimo sąjungos „Apskritasis stalas“ narė Austėja Ižganaitė, Šakių jaunimo sąjungos „Apskritasis stalas“ pirmininkė Judita Ambrasienė, rajono savivaldybės administracijos Švietimo, kultūros ir sporto skyriaus vyriausiasis specialistas Gintaras Demenius, Šakių jaunimo sąjungos „Apskritasis stalas“ narė Giedrė Jasevičiūtė.
Dalyvauja be balsavimo teisės: rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, Šakių rajono savivaldybės mero pavaduotojas Darius Jakavičius, Gelgaudiškio kultūros centro direktorė Diana Šležienė, Gelgaudiškio kultūros centro atvirosios jaunimo erdvės darbuotoja Tatjana Vrubliauskienė.
Nedalyvauja: Šakių jaunimo sąjungos „Apskritasis stalas“ narys Andriejus Kardauskas, rajono savivaldybės tarybos narė Gerda Dobrovolskytė, rajono savivaldybės administracijos Švietimo, kultūros ir sporto skyriaus vyriausioji specialistė Inga Navlickienė.  

DARBOTVARKĖ
1. Dėl Gelgaudiškio kultūros centro Atvirosios jaunimo erdvės finansavimo galimybių. (Pranešėja D. Jurgutienė)
2. Dėl  Šakių socialinių paslaugų centro Atvirojo jaunimo cento projekto „Laisvas būti 2021“ bendrojo finansavimo. (Pranešėja J. Ambrasienė)
3. Dėl Šakių socialinių paslaugų centro Atvirojo jaunimo centro  projekto „Mobilus darbas Šakių rajone  2021“ bendrojo finansavimo. (Pranešėja J. Ambrasienė)
4. Dėl Šakių rajono savivaldybės jaunimo reikalų tarybos darbo reglamento papildymo. (Pranešėjas M. Eimutis)

1. SVARSTYTA. Dėl Gelgaudiškio kultūros centro Atvirosios jaunimo erdvės finansavimo galimybių.
Pranešėja D. Jurgutienė informavo, kad gautas Gelgaudiškio kultūros centro 2021-03-17 d. raštas Nr. S-39, kuriame prašoma paaiškinti, kodėl 2021 m. Šakių rajono savivaldybė neskelbia AJE/AJC veiklų finansavimo konkurso. Pranešėja informavo, kad Gelgaudiškio kultūros centro atvira jaunimo erdvė (toliau – AJE) turi šias galimybes gauti finansavimą iš Šakių rajono savivaldybės biudžeto lėšų:
1. AJE gali teikti paraiškas Jaunimo projektų finansavimo konkursams (Jaunimo iniciatyvų skatinimui, jaunimo mokymų organizavimui ir gerosios patirties sklaidai). Prie projektų paraiškų pridėti bendradarbiavimo sutartį su Gelgaudiškio kultūros centru dėl projektų finansinio administravimo. Po visų paraiškų vertinimo procedūrų, rajono savivaldybės administracijos direktoriui pasirašius sutartį su pareiškėju, projektų įgyvendinimui skirtos lėšos bus pervestos į Gelgaudiškio kultūros centro sąskaitą.
2. Gelgaudiškio kultūros centras, gavęs finansavimą AJE projekto įgyvendinimui iš 
Jaunimo reikalų departamento prie Socialinės apsaugos ir darbo ministerijos (toliau – JRD), pateikia prašymą Šakių rajono savivaldybės jaunimo reikalų tarybai (toliau – SJRT) dėl projekto bendrojo finansavimo. Prašyme nurodoma lėšų suma, kurios prašoma iš Mokymosi visą gyvenimą, jaunimo ir sporto programos. Po prašymo apsvarstymo procedūrų, rajono savivaldybės administracijos direktoriui pasirašius sutartį su pareiškėju, projekto įgyvendinimui skirtos lėšos bus pervestos į Gelgaudiškio kultūros centro sąskaitą.
Vadovaujantis SJRT posėdžio, įvykusio 2021 m. vasario 17 d., protokoliniu nutarimu Nr. 1/1J-15, buvo nutarta 2021 m. organizuoti 2 projektų finansavimo konkursus – Jaunimo mokymų bei gerosios patirties sklaidos ir Jaunimo iniciatyvų skatinimo. Buvo nuspręsta padidinti skiriamas pinigų sumas projektų finansavimui – Jaunimo mokymų ir gerosios patirties sklaidai iki 200,00 Eur vienam projektui (buvo iki 150,00 Eur) ir Jaunimo iniciatyvų skatinimui – iki 400,00 Eur vienam projektui (buvo iki 300,00 Eur). Paraiškas projektų finansavimo konkursams gali teikti nevyriausybinės jaunimo organizacijos, neformalios jaunimo grupės ir organizacijos, dirbančios su jaunimu. Kadangi Jaunimo projektų finansavimui yra skiriamos ribotos lėšos (8540 Eur) iš rajono savivaldybės biudžeto, buvo nuspręsta AJC/AJE palengvinti administracinę naštą ir projektų įgyvendinimui skirti finansavimą, pateikus prašymą, iš kitos Mokymosi visą gyvenimą, jaunimo ir sporto programos biudžeto lėšų eilutės, t. y. „užtikrinti atvirojo darbo su jaunimu ir mobiliojo darbo su jaunimu paslaugas“, kuriai, tvirtinant 2021 m. Šakių rajono savivaldybės biudžetą, pritarė Šakių rajono savivaldybės taryba ir skyrė 6 tūkst. Eur, nes AJC/AJE veikla ir jos plėtra Šakių rajono savivaldybės teritorijoje yra labai svarbi jauniems žmonėms, jų užimtumui, ypatingai svarbu turėti galimybę palaikyti kontaktą su jaunimo darbuotojais, gauti socialinę, psichologinę ir emocinę pagalbą, laisvalaikio užimtumą.
Vyko diskusija. Diskusijoje dalyvavo visi posėdžio dalyviai, išsakė savo nuomones ir pastebėjimus šiuo klausimu. Gelgaudiškio kultūros centro direktorė ir AJE darbuotoja pasakė, kad jos sutinka teikti paraišką AJE veiklos finansavimui tik tokiu atveju, jeigu bus paskelbtas atskiras projektų finansavimo konkursas AJC/AJE veiklai finansuoti.
[bookmark: _Hlk43734510]NUTARTA (bendru sutarimu): atsižvelgti į Gelgaudiškio kultūros centro prašymą ir organizuoti Projektų finansavimo konkursą AJC/AJE veiklai finansuoti 2021 metams. Projektų finansavimo konkursą paskelbti artimiausiu metu.
2. [bookmark: _Hlk43734981]SVARSTYTA: Dėl Šakių socialinių paslaugų centro Atvirojo jaunimo centro  projekto 
„Laisvas būti 2021” bendrojo finansavimo. 
Pranešėja J. Ambrasienė informavo, kad Projekto įgyvendinimui iš JRD  gautas finansavimas 15800 Eur. Pagal paraiškų teikimo tvarką, patvirtintą Jaunimo reikalų departamento direktoriaus įsakymu, reikalingas savivaldybės bendrasis finansavimas teikiamiems tokio pobūdžio projektams ne mažesnis nei 5 proc. nuo gautos pinigų sumos iš JRD, nes, kitu atveju Departamentas projektų nefinansuoja. Pranešėja prašo skirti 1400 eurų bendrąjį finansavimą projekto numatytoms veikloms įgyvendinti.
NUTARTA (vienbalsiai): Siūlyti savivaldybės administracijos direktoriui skirti 1400,00 Eur  Projekto įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01). 
Nuo balsavimo nusišalino J. Ambrasienė.
[bookmark: _Hlk43734714][bookmark: _Hlk43734047]3. SVARSTYTA: Dėl Šakių socialinių paslaugų centro Atvirojo jaunimo centro projekto 
„Mobilus darbas Šakių rajone 2021” bendrojo finansavimo. 
             Pranešėja J. Ambrasienė prašo skirti Šakių socialinių paslaugų centro Atviram jaunimo centrui 4600,00 Eur projekto „Mobilus darbas Šakių rajone 2021” numatytoms veikloms įgyvendinti. 
[bookmark: _Hlk43734845]              Pranešėja  informavo, kad Projektui buvo skirtas finansavimas iš JRD – 13 tūkst. Eur. Pagal paraiškų teikimo tvarką, patvirtintą Jaunimo reikalų departamento direktoriaus įsakymu, reikalingas savivaldybės bendrasis finansavimas teikiamiems tokio pobūdžio projektams ne mažiau 10 proc. nuo gautos pinigų sumos iš JRD,  nes, kitu atveju, Departamentas projektų nefinansuoja.
NUTARTA (vienbalsiai): Siūlyti savivaldybės administracijos direktoriui skirti 4600 Eur Projekto įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01). 
              Nuo balsavimo nusišalino J. Ambrasienė.
              4.   SVARSTYTA: Dėl Šakių rajono savivaldybės jaunimo reikalų tarybos darbo reglamento papildymo.
             Pranešėjas M. Eimutis informavo, kad papildomas naujais punktais Šakių rajono savivaldybės jaunimo reikalų tarybos darbo reglamentas (toliau – Reglamentas), vadovaujantis Jaunimo reikalų departamento prie Socialinės apsaugos ir darbo ministerijos direktoriaus 2019 m. gegužės 6 d. įsakymu Nr. 2V-105(1.4) „Dėl savivaldybių jaunimo reikalų tarybų veiklos organizavimo ir vertinimo rekomendacijų patvirtinimo“ 23 punktu, SJRT darbą organizuoja vadovaudamasi SJRT darbo reglamentu, kurį pasitvirtina pirmo posėdžio metu ir vėliau esant poreikiui peržiūri ir keičia. Siūloma papildyti Šakių rajono savivaldybės jaunimo reikalų tarybos 2019 m. birželio 19 d. posėdyje patvirtintą Šakių rajono savivaldybės jaunimo reikalų tarybos darbo reglamentą šiais punktais:
              5 punktu „Posėdžiai gali vykti ir elektroninėmis priemonėmis (naudojantis elektroniniu paštu, rengiant telekonferenciją, jungiantis nuotoliniu būdu interneto priemonėmis ir kt.)”.
 11 punktu „Jaunimo tarybos nariui 3 kartus iš eilės be pateisinamų priežasčių neatvykus į 
Jaunimo  tarybos posėdžius, jis pašalinamas iš Jaunimo  tarybos (dėl posėdžių nelankymo ir kt.)”.
16 punktu „Jaunimo tarybos sprendimai gali būti priimami elektroniniu būdu, tuomet prie 
protokolo turi būti pridėti elektroninių laiškų kopijos arba kiti balsavimą įrodantys dokumentai”.
              NUTARTA (vienbalsiai):  Pritarti siūlomam Reglamento papildymui. 
              Pridedamas naujos redakcijos Reglamentas (Priedas Nr.1).


Posėdžio pirmininkas                                                                                 Martinas Eimutis

Posėdžio sekretorė                                                                                      Danutė Jurgutienė

 














                                                                                                                                         Priedas Nr.1

                                                                                PATVIRTINTA
Šakių rajono savivaldybės jaunimo reikalų tarybos 
                                                  2019 m. birželio 19 d. posėdyje
                                                (2021 m. kovo 24 d. posėdyje)


ŠAKIŲ RAJONO SAVIVALDYBĖS JAUNIMO REIKALŲ TARYBOS DARBO REGLAMENTAS


                               I. BENDROSIOS NUOSTATOS

1. Šis reglamentas nustato Šakių rajono savivaldybės jaunimo reikalų tarybos (toliau - Jaunimo 
tarybos) darbo tvarką.
2. Jaunimo taryba veikia vadovaudamasi  Jaunimo  tarybos nuostatais, patvirtintais Šakių rajono savivaldybės tarybos 2019-04-19 d. sprendimu Nr. T-157 „Dėl Šakių rajono savivaldybės jaunimo reikalų tarybos nuostatų patvirtinimo“ ir šiuo reglamentu.
3. Jaunimo tarybos veikla grindžiama kolegialiu jos kompetencijai priskirtų klausimų svarstymu.

II. TARYBOS POSĖDŽIŲ RENGIMAS

4. Jaunimo tarybos darbo forma yra posėdžiai, rengiami prireikus, bet ne rečiau kaip kartą per 3 mėnesius.
5. [bookmark: _Hlk67567237]Posėdžiai gali vykti ir elektroninėmis priemonėmis (naudojantis elektroniniu paštu, rengiant telekonferenciją, jungiantis nuotoliniu būdu interneto priemonėmis ir kt.).
6. Jaunimo tarybos posėdžius kviečia ir jiems vadovauja Jaunimo tarybos pirmininkas arba, jo nesant, pirmininko pavaduotojas. 
7. Jaunimo tarybos posėdžiai yra protokoluojami.
8. Jaunimo tarybos sekretorius yra Šakių rajono savivaldybės administracijos vyriausiasis specialistas (jaunimo reikalų koordinatorius).
9. Jaunimo tarybos sekretorius:
9.1. rengia reikiamus dokumentus Jaunimo tarybos posėdžiams;
9.2. derina su  Jaunimo tarybos pirmininku posėdžio datą, laiką ir darbotvarkę;
9.3. ne vėliau kaip prieš dvi dienas elektroniniu paštu informuoja Jaunimo tarybos narius apie posėdžio datą, laiką, vietą, posėdžio darbotvarkę, išsiunčia posėdžio medžiagą;
9.4. protokoluoja Jaunimo tarybos posėdžius ir tvarko Jaunimo tarybos darbo dokumentus;
9.5. supažindina Jaunimo tarybos narius ir kitus suinteresuotus asmenis su Jaunimo tarybos priimtais sprendimais, reikalui esant, pateikia Jaunimo tarybos nariams sprendimų kopijas ar išrašus.


                                      III. JAUNIMO TARYBOS POSĖDŽIAI

10. Jaunimo tarybos posėdis yra teisėtas, jei jame dalyvauja ne mažiau kaip ½ tarybos narių.
11. [bookmark: _Hlk67567290]Jaunimo tarybos nariui 3 kartus iš eilės be pateisinamų priežasčių neatvykus į Jaunimo  tarybos posėdžius, jis pašalinamas iš Jaunimo  tarybos (dėl posėdžių nelankymo ir kt.).
12. Jaunimo tarybos pirmininkas pristato posėdžio darbotvarkę. Svarstomus klausimus Jaunimo tarybos nariams pristato tarybos pirmininkas, tarybos nariai, sekretorius arba klausimo rengėjai.
13. Svarstant posėdžio darbotvarkėje numatytus klausimus, išklausoma Jaunimo tarybos narių nuomonė. Pirmininkui leidus savo  nuomonę gali pareikšti ir kiti posėdžio dalyviai.


                                    IV. JAUNIMO TARYBOS SPRENDIMŲ PRIĖMIMAS

14. Jaunimo tarybos sprendimai priimami posėdyje dalyvaujančių  Jaunimo tarybos narių balsų dauguma. Esant lygiam balsų skaičiui, sprendžiamąjį balsą turi pirmininkas.
15. Sprendimai priimami balsuojant atvirai, susitarimas dėl slapto balsavimo priimamas tik dalyvaujančių Jaunimo tarybos narių dauguma.
16. [bookmark: _Hlk67567788]Jaunimo tarybos sprendimai gali būti priimami elektroniniu būdu, tuomet prie protokolo turi būti pridėti elektroninių laiškų kopijos arba kiti balsavimą įrodantys dokumentai.
17. Negalintis dalyvauti posėdyje Jaunimo tarybos narys savo nuomonę svarstomu klausimu iš anksto gali pareikšti raštu, patvirtindamas parašu. Šis raštas pridedamas prie protokolo. 
18. Jaunimo tarybos sprendimai įforminami protokoluose.
19. Posėdžio protokolas parengiamas ne vėliau kaip per 5 darbo dienas nuo posėdžio dienos.
20. Posėdžio protokolą pasirašo pirmininkas ir sekretorius. Nepasirašyti protokolai negalioja. 
21. Jaunimo tarybos posėdžių protokolai saugomi pas rajono savivaldybės administracijos vyriausiąjį specialistą (jaunimo reikalų koordinatorių) darbo vietoje.
22. Jaunimo tarybos posėdžių protokolai yra nuolatinio saugojimo dokumentai.

                                             V. BAIGIAMOSIOS NUOSTATOS

23. Jaunimo tarybos darbo reglamentas gali būti keičiamas ar papildomas Jaunimo tarybos posėdyje, balsuojant Jaunimo tarybos nariams ir įforminant papildymą ar pakeitimą posėdžio protokole. 
24. Pasiūlymus dėl Jaunimo tarybos darbo reglamento papildymo ar pakeitimo gali teikti Jaunimo tarybos nariai.

________________________________________________________

